Síðustu ár hefur bandarískur fræðimaður sinnt mikilvægum rannsóknum við Mývatn með stuðningi bandaríska vísindasjóðsins. Sjóðurinn framlengdi nýverið styrkinn til tíu ára.
Lífríki Mývatns hefur verið rannsakað í hátt í 50 ár. Upp úr aldamótum vöktu rannsóknirnar áhuga Anthonys Ragnars Ives, bandarísks vísindamanns sem vildi leggja þeim lið. Síðustu tíu ár hafa rannsóknir Anthonys og teymis hans verið styrktar af bandaríska vísindasjóðnum sem hefur veitt áframhaldandi styrk fyrir rannsókninni.
Árni Einarsson, forstöðumaður Náttúrurannsóknastöðvar Mývatns, segir styrkinn afar mikilvægan. Enda ná rannsóknirnar yfir stórt svið lífríkisins í og við vatnið.
Það er nú eiginlega bara allt. Það er allt frá efnafræðinni, efnafræði grunnvatnsins, vatnsins sem rennur í Mývatn, hvernig þessi næringarefni berast um lífríkið upp eftir fæðukeðjunum. Hvernig svona
Við Mývatn er ein lífvera sem gegnir sérstaklega stóru hlutverki.
Mýflugurnar stjórna því ansi mikið hvað gerist. Geta tekið kerfið alveg yfir. Þær eru svo margar að þær fara að
hafa áhrif á allt í kringum sig.
Árni segir að til þess að skilja þær djúpu sveiflur sem verða í lífríkinu þurfi að vakta svæðið til lengri tíma. Allt þetta vísindafólk sem kemur ár eftir ár frá Bandaríkjunum styrki því mjög rannsóknastarfið við Mývatn.
Hingað kemur hópur sem er svona 8-10 manns á hverju ári sem vinnur baki brotnu allt sumarið við að rannsaka lífríki Mývatns.
Þetta er svona hvalreki fyrir okkur að fá þetta fólk.